12/07/2021 | Administración LocalMunicipal
Pontedeume
Bases VII Certame do Teatro Afecionado Concello de Pontedeume en Obras

Por medio de decreto número 373/2021 de 22/06/2021 resolveuse convocar e aprobar as bases do VII Mes do Teatro Afeccionado Pontedeume en Obras, que a continuación se transcriben: 1. O Certame do Teatro Afeccionado Pontedeume en Obras ten a vocación de promover e organizar actividades teatrais, e contribuir á mellora da oferta cultural eumesa, potenciando a divulgación dos grupos de teatro afecionado.2. O VII Certame do Teatro Afeccionado Pontedeume en Obras terá lugar os días 25 de setembro e 2, 9 e 16 de outubro de 2021.3. A clausura do certame será o día 16 de Outubro e realizarase por parte do grupo Arjé Teatro do IES Breamo de Pontedeume.4. O horario das representacións será ás 20:00 horas. O lugar de tódalas representacións será o salón de actos do CPR San José de Pontedeume situado na Av. Coruña, 25, 15600 Pontedeume, A Coruña.5. As labores de carga e descarga, así como as de montaxe e desmontaxe de decorados e escenografía, serán realizadas por persoal da compañía ou grupo. Reservarase espazo de aparcamento suficiente para a compañía invitada.6. O Salón de Actos do CPR San José conta coas seguintes dotacións técnicas (Pode descargarse da páxina web do Concello de Pontedeume un plano esquemático do salón de actos): - Un escenario de 9 m. de ancho, 7 m. de fondo. - Dúas barras exteriores dotadas con 6 focos PAR, seguindo o esquema que se aprecia no plano. - Cabina de técnica no lateral do escenario dotada con mesa de son. - Tomas de corrente a ambos lados do escenario. - Tarima de madeira. - Telón. - Aforo en bancos para 180 persoas. - Aparcadoiro reservado para carga e descarga.7. O encontro só está aberto a grupos de teatro afeccionado. Cada compañía pode presentar ata un máximo de 3 obras, das cales só poderá ser seleccionada unha. As obras poderán ser representadas tanto en galego como en castelán e deberán ter unha duración mínima de 45 minutos.8. Non se poderán presentar obras seleccionadas en edicións anteriores deste certame, pero si poderán participar compañías que teñan participado en anos anteriores.9. Poderán presentarse cantas compañías ou asociacións teatrais desexen das que se escollerán as 3 obras seleccionadas para participar no certame quedando as demais como reservas en función da valoración realizada polo xurado.10. Toda compañía que desexe participar no encontro deberá enviar a seguinte documentación: - Nome e datos da entidade CIF -Nome do grupo. - A “Ficha do espectáculo” cuberta cos datos da obra representada. (Pode descargarse da páxina web do Concello de Pontedeume). - Un mínimo de 3 fotografías do espectáculo e cartel da obra en formato dixital e cun tamaño mínimo de A4 para a promoción do mesmo. - Un contido multimedia ou dvd do espectáculo íntegro que se representará, ou enlace web para a súa visualización. En caso de que o arquivo exceda o límite da capacidade para presentar mediante sede electrónica, poderá achegarse de forma física no rexistro do Concello o por calquera das formas previstas no artigo 16.4 da lei 39/2015 coa xustificación de que a presentación do resto da documentación foi realizada a través da sede electrónica.11. Todo isto deberá ser presentado a través da Sede Electrónica do Concello de Pontedeume con enderezo sede. pontedeume. gal e acceso tamén a través do portal web do Concello www.pontedeume. gal especificando no asunto “VII Teatro Afeccionado Pontedeume en Obras”. Tendo en conta que a tramitación será telemática, a compañía deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán ao devandito enderezo.12. A documentación gráfica presentada en relación coas obras seleccionadas pasará a formar parte dos fondos da organización, quen poderá usala para publicidade deste ou posteriores encontros.13. O prazo límite para a presentación da documentación conclúe o martes 3 de agosto de 2021 ás 15:00 h.14. A selección e organización por parte do Concello de Pontedeume poderá contar coa posibilidade de nomear asesores ou contratar servizos de asesoramento. O xurado de selección estará integrado por parte do Concello de Pontedeume pola Concellería de Cultura en calidade de secretaria e por 4 membros da agrupación teatral Damecuerdaqueteatro e serán nomeados por Resolución de Alcaldía.15. O Concello de Pontedeume abonará un caché de 350,00 € a cada unha das tres compañías seleccionadas, que deberán realizar a representación elixidas nas datas que se lles indique, sendo estas o 25 de setembro, o 2, 9 e 16 de outubro As compañías seleccionadas deberán solicitar autorización á SGAE e aboar as tarifas correspondentes de ser necesario. Para poder facer efectivo o ingreso dese caché cada compañía ou agrupación teatral deberá achegar, unha vez representada a obra a seguinte documentación: - Unha certificación bancario do número de conta do que sexa titular. - Unha factura por 350 € a nome do Concello de Pontedeume (CIF: P1507000F, Rúa Real 13, Pontedeume, A Coruña) en concepto de “Representación por participación no VII Mes do Teatro Afeccionado Pontedeume en Obras”. A dita factura deberá presentarse a través da plataforma online de presentación de facturas electrónicas ( FACE). - No caso de que a actuación sexa realizada por unha das compañías que estaban inscritas como reservas será esta a que presente a factura a través da plataforma. Os datos para a presentación son: - Punto de entrada automaticada de datos (FACE): www.face. gob. es - Código da oficina contable: L01150695 INTERVENCION - Código do órgano xestor: L01150695 ALCALDIA - Código da unidade tramitadora: L01150695 INTERVENCION 16. A presentación da documentación esixida implica a aceptación das presentes bases na súa totalidade.17. Calquera circunstancia non prevista nestas bases, así como a interpretación das mesmas, será resolta polo Concello de Pontedeume de maneira inapelable.” O que se fai público para xeral coñecemento, dando cumprimento así ao contido da dita resolución. En Pontedeume, asinado dixitalmente o día 28 de xuño de 2021 polo Alcalde, D. Bernardo Fernández Piñeiro.